
POLUGODIŠNJI IZVJEŠTAJ O IZVRŠENJU

FINANCIJSKOG PLANA ZA 2026. GODINU

DOMA ZA STARIJE OSOBE „MALI KARTEC“ 
KRK
Krk, 14. srpnja 2026. godine

Na temelju odredbi članka 86. stavak 3. Zakona o proračunu („Narodne novine“, broj 144/21) obveza je proračunskog korisnika da upravljačkom tijelu dostavi na usvajanje prijedlog  polugodišnjeg izvještaja o izvršenju financijskog plana za proteklo razdoblje, do 31. srpnja tekuće proračunske godine, nakon čega se dostavlja nadležnom upravnom tijelu.  
Pravilnikom o Godišnjem izvještaju o izvršenju proračuna i financijskog plana („Narodne novine“ broj 85/23) propisuje se izgled, sadržaj, obveznici primjene, način i rokovi podnošenja, donošenja i objave Godišnjeg izvještaja o izvršenju financijskog plana.
Na temelju odredbi članka 23. točka 7. Statuta Doma za starije osobe „Mali Kartec“ Krk, Upravno vijeće Doma usvaja izvještaj o izvršenju financijskog plana.
I. UVOD
Polugodišnji izvještaj o izvršenju financijskog plana proračunskog korisnika sadrže opći i posebni dio, obrazloženje i posebne izvještaje.
Prihodi i primici, rashodi i izdaci godišnjem izvještaju o izvršenju financijskog plana iskazuju se na razini odjeljka ekonomske klasifikacije.

Opći dio polugodišnjeg izvještaja o izvršenju financijskog plana proračunskog korisnika sadrži:

· Sažetak Računa prihoda i rashoda i Računa financiranja

· Račun prihoda i rashoda i Račun financiranja.

Račun prihoda i rashoda proračunskog korisnika sastoji se od prihoda i rashoda iskazanih prema izvorima financiranja i ekonomskoj klasifikaciji.

Opći dio polugodišnjeg izvještaja o izvršenju financijskog plana može sadržavati preneseni višak ili preneseni manjak prihoda.

Posebni dio polugodišnjeg izvještaja o izvršenju financijskog plana proračunskog korisnika sadrži izvršenje rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata.
Obrazloženje polugodišnjeg izvještaja o izvršenju financijskog plana proračunskog korisnika sastoji se od obrazloženja općeg dijela i obrazloženja posebnog dijela izvještaja o izvršenju financijskog plana.
Obrazloženje općeg dijela izvještaja o izvršenju financijskog plana proračunskog korisnika sadrži:

· obrazloženje ostvarenja prihoda i rashoda, primitaka i izdataka,

· obrazloženje prenesenog manjka odnosno viška financijskog plana.
Obrazloženje posebnog dijela izvještaja o izvršenju financijskog plana sadrži obrazloženje izvršenja aktivnosti i projekata iz posebnog dijela financijskog plana s ciljevima koji su ostvareni provedbom programa i pokazateljima uspješnosti realizacije tih ciljeva.  
Posebni izvještaj u polugodišnjem izvještaju o izvršenju financijskog plana proračunskog korisnika je izvještaj o zaduživanju na domaćem i stranom tržištu novca i kapitala, izvještaj o korištenju sredstava fondova Europske unije, izvještaj o danim zajmovima i potraživanjima 
po danim zajmovima i izvještaj o stanju potraživanja i dospjelih obveza te o stanju potencijalnih obveza po osnovi sudskih sporova.
II. OBRAZLOŽENJE OPĆEG DIJELA IZVRŠENJA FINANCIJSKOG PLANA
Polugodišnjim izvještajem o izvršenju financijskog plana Doma za starije osobe Mali Kartec Krk za 2026. godinu utvrđuje se manjak prihoda u odnosu na rashode tekućeg razdoblja u iznosu od 157.719,09 €, a s obzirom na preneseni višak prihoda i primitaka iz prethodne godine u iznosu od 172.365,29 € ukupni rezultat je višak prihoda u odnosu na rashode u iznosu od 14.646,20 €.
Prihod ukupnog poslovanja ostvaren je u iznosu od 1.465.750,23 € što je u odnosu na prošlogodišnje financijsko razdoblje za 1.274.736,11 € manje, odnosno ima indeks 53,49. Razlog tako velikog odstupanja je činjenica da u ovoj godini za razliku od prošle, nemamo prihode koji su vezani uz energetsku obnovu zgrade doma koja je financirana na temelju prijenosa EU sredstava. U odnosu na planirane prihode ostvareni su s indeksom od 43,09.
Veća odstupanja u odnosu na planirano pokazuju sljedeći prihodi:
· Tekuće pomoći proračunskim korisnicima iz proračuna koji im nije nadležan.
Ova stavka za sada još nema izvršenja jer je s gradom Krkom ugovor za sufinanciranjem plaće jedne radnice sklopljen tek krajem lipnja.

· Prihodi od financijske imovine izvršeni su s indeksom od 71.15 u odnosu na prošlu godinu i 26,97 u odnosu na planirano. U apsolutnoj vrijednosti radi se o malom iznosu, planirano je 60,00 €, a ostvareno u prvoj polovici godine 16,18 €.

· Prihodi iz nadležnog proračuna za financiranje rashoda za nabavu nefinancijske imovine ima indeks izvršenosti 14,52. Razlog tome je dinamika izvršenja radova koji su planirani. Kako radovi budu tekli, tako ćemo i potraživati sredstva od osnivača. 
Ukupni rashodi poslovanja realizirani su u iznosu od 1.623.469,32 € što je u odnosu na prošlo financijsko razdoblje 656.681,58 € više. Kao što je gore već rečeno 

razlog tako velikog odstupanja je činjenica da u ovoj godini za razliku od prošle, nemamo prihode koji su vezani uz energetsku obnovu zgrade doma koja je financirana na temelju prijenosa EU sredstava. Ukupni rashodi u odnosu na planirano ostvareni su s indeksom 

46,37.
Veća odstupanja pokazuju sljedeći rashodi:
· Plaće za prekovremeni rad planirane su za cijelu godinu 55.000,00 €, a izvršene su na polovici godine 45.830,32 €. Do toga je došlo uslijed nedovoljnog broja zaposlenih medicinskih sestara i njegovateljica.
· Službena putovanja imaju indeks 20,22 u odnosu na planirano. Glavni razlog je taj što još nisu počela usavršavanja koja su predviđena E-qualinom kao i još nisu bile konferencije stručnih radnika.
· Stručno usavršavanje zaposlenika je izvršeno u prvoj polovici godine s indeksom od 4,27.

Razlog je isti kao i kod službenih putovanja, jer još nisu počela usavršavanja za E-Qualin niti konferencije stručnih radnika.
· Stavka ostale naknade troškova zaposlenima još nije korištena jer nije došlo do takvog poslovnog događaja. Tu se uglavnom radi o korištenju privatnog automobila za službene svrhe.
· Stavka energije izvršena je s indeksom od 87,82. Razlog je u tome što još nisu u pogonu foto ćelije koje su nam ugrađene na krovu u sklopu energetske obnove, odnosno još nismo počeli proizvoditi električnu energiju.
· Izvršenje stavke materijala i dijelova za tekuće i investicijsko održavanje ima indeks 69,59. Do toga je došlo zbog nekih neodgodivih popravaka kao što je servis vatrogasnih aparata na Krku, popravka sustava grijanja i popravka u kotlovnici u dislociranoj jedinici Rab te servisa sušilice za robu na Krku. 
· Rashodi za službenu, radnu i zaštitnu odjeću i obuću pokazuju veliko odstupanje (indeks 16,24) zato što još nije pokrenut postupak nabave.
· Stavka usluge promidžbe i informiranja ima indeks 172,08, odnosno veća je od planiranog za cijelu godinu u iznosu od 2.522,94 €. Razlika se uglavnom odnosi na usluge potrebne za redizajn naše službene web stranice i troškove objave natječaja u službenim novinama.
· Zdravstvene usluge imaju indeks 98,71. Imali smo ugovor s Croatia Poliklinikom prema kojem su sistematski pregledi trebali biti odrađeni u prvoj polovici godine.
· Troškovi osiguranja imaju indeks 97,31. Razlog je promjena dinamike plaćanja ugovorenog iznosa.
· Pristojbe i naknade izvršene su s indeksom 20,06. Do toga je došlo jer još nije došlo do nekih planiranih troškova kao naprimjer troškova za izdavanje radnih dozvola.
· Ostali nespomenuti rashodi poslovanja nisu izvršeni jer se neki planirani 

rashodi nisu realizirali.
· Bankarske usluge i usluge platnog prometa su manje od planiranog (indeks 9,98) zato što još nismo zamijenili neke poslovne stikove iz Fine.  
· Zatezne kamate su veće od planiranih (indeks 141,07) jer nam je jedan dobavljač fakturirao zatezne kamate iz prošlih godina.
· Rashodi za nabavu nefinancijske imovine, licence, nisu izvršeni jer još nismo

kupili planiranu licencu.
· Ostala prava isto tako nisu izvršena jer još nisu odrađeni neki planirani popravci u dislociranoj jedinici Rab.

· Uredska oprema i namještaj nije izvršena jer još nisu pokrenuti postupci nabave za planiranu opremu.
· Komunikacijska oprema izvršena je 332,55 € više od godišnjeg plana zato što su se neki televizori pokvarili pa ih je trebalo zamijeniti.

· Oprema za održavanje i zaštitu ostvarena je samo s indeksom od 0,27 zato što još nisu privedeni kraju radovi na sustavu hlađenja doma.
· Uređaji, strojevi i oprema za ostale namjene izvršena je s indeksom od 26,74 zato što 

nabavke nekih strojeva još nisu privedene kraju.   
· Dodatna ulaganja na građevinskim objektima izvršena su s indeksom od 27,26. Razlog tome jesu radovi adaptacije soba u stacionarnom djelu doma koji još uvijek traju.
III. OBRAZLOŽENJE POSEBNOG DIJELA IZVRŠENJA FINANCIJSKOG PLANA

SAŽETAK DJELOKRUGA RADA DOMA ZA STARIJE OSOBE „MALI KARTEC“ KRK
PRUŽANJE INSTITUCIONALNE I IZVANINSTITUCIONALNE SKRBI 

Dom za starije osobe Primorsko-goranske županije „Mali Kartec“ Krk je javna, neprofitna ustanova za skrb o starijim osobama. Dom je otvorio dislociranu jedinicu na Rabu 2021. godine.
Statutom je predviđeno da je djelatnost Doma pružanje socijalnih usluga starijim osobama ovisno o utvrđenim potrebama i njihovom izboru  te starijim osobama kojima je zbog trajnih promjena u zdravstvenom stanju prijeko potrebna stalna pomoć i njega druge osobe. 

Socijalne usluge su: 

1. Smještaj;
2. Posudionica ortopedskih pomagala (medicinski kreveti, hodalice, invalidska kolica, karoline i dr.);
3. Pomoć u kući, dostava hrane u kuću.
Dom je skrbio o 201 institucionalizirana stanara starije populacije (166 na Krku i 35 na Rabu). Uz uslugu institucionalnog smještaja, Dom nudi mogućnost pružanja i ostalih usluga stanarima poput brige o zdravlju, njege, fizikalne terapije, socijalnog rada, pedikerske i liječničke usluge, aktivno provođenje vremena i radnih aktivnosti.
Dobili smo novo Rješenje o ispunjavanju mjerila za pružanje socijalne usluge izdano od Upravnog odjela za socijalnu politiku i mlade Primorsko-goranske županije koje je pravomoćno od 30. lipnja 2025. godine. Sukladno novom Rješenju Dom na Krku može pružati socijalnu uslugu smještaja za 154 korisnika-starijih osoba, a Dom na Rabu za 35. Ukupno možemo pružati socijalne usluge smještaja za 189 korisnika. Na Krku je došlo do smanjenja kapaciteta za 12 korisnika iz razloga što neke sobe u prizemlju zgrade više nisu zadovoljavale standarde te je u svrhu poboljšanja nivoa pružanja socijalnih usluga došlo do promjene.
Osim pružanja socijalnih usluga Dom može provoditi posebne programe izvaninstitucionalne  skrbi usmjerene na unapređenja položaja starijih osoba u lokalnoj zajednici te obavljati i druge djelatnosti koje služe obavljanju djelatnosti upisanih u sudski registar ako se one u manjem opsegu ili uobičajeno obavljaju uz te djelatnosti. Dom pruža usluge pripreme i dostave toplih obroka u kuću te posudionicu ortopedskih pomagala.
ORGANIZACIJSKA STRUKTURA:

Poslovi u Domu organiziraju se i obavljaju u sljedećim ustrojstvenim jedinicama: 

1. Odjel njege i brige o zdravlju,

2. Odjel računovodstveno- administrativnih i pomoćno-tehničkih poslova s odsjecima:
· Odsjek prehrane

· Odsjek tehničkih i pomoćnih poslova i
3. Dislocirana jedinica Rab.
Poslovi socijalnog rada, poslovi aktivnog provođenja vremena i radnih aktivnosti  te poslovi stručnog suradnika za opće poslove-stručnjaka zaštite na radu obavljaju se pod neposrednim rukovođenjem ravnatelja. 

Na dan 30. lipnja 2026. godine Dom je zapošljavao 78 radnika (63 na Krku i 15 na Rabu). 
Izvršenje polugodišnjeg financijskog plana za 2026. godinu

	Šifra
	Naziv programa
	Plan 2026.
	Izvršenje 2026.
	% izvršenja

	1012
	Socijalna skrb
	3.046.664,00
	1.552.660,59
	50,96

	A101203
	Administracija i upravljanje-redovna djelatnost Doma
	3.046.664,00
	1.552.660,59
	50,96

	1013
	Unaprjeđenje socijalne skrbi
 
	454.544,00
	70.808,73
	15,58

	K101307
	Projekt energetske obnove DSO „Mali Kartec“ Krk
	100.000,00
	59.143,13
	59,14

	K101306
	Adaptacija i rekonstrukcija objekata
	153.044,00
	  9.833,05
	  6,42

	K101308
	Zanavljanje opreme, uređaja i prijevoznih sredstava
	 201.500,00
	1.832,55
	  0,91


NAZIV PROGRAMA: SOCIJALNA SKRB
SVRHA PROGRAMA: Osigurati obavljanje redovne djelatnosti Doma za starije osobe „Mali Kartec“ Krk, odnosno pružanje usluge institucijske i izvaninstitucijske skrbi za starije osobe
POVEZANOST PROGRAMA SA STRATEŠKIM DOKUMENTIMA:
Plan razvoja Primorsko-goranske Županije za razdoblje 2022.-2027. godine

POSEBAN CILJ: 5.2. Visok socijalni standard i dostojanstveno starenje
MJERA: 5.2.3. Razvoj mreže institucijskih i izvan institucijskih oblika skrbi za sve društvene skupine

OBRAZLOŽENJE IZVRŠENJA PROGRAMA
Aktivnost Redovna djelatnost domova za starije osobe realizirana je u iznosu od  1.552.660,59 € što je 50,96 % planiranog. Najveći dio realiziran je iz izvora financiranja – prihodi za posebne namjene (cijena usluge) te opći prihodi i primici, a odnose se na plaće zaposlenih i materijalne rashode, a manji dio na nabavu potrebne opreme.

U okviru redovne djelatnosti obavljaju se sljedeće usluge i poslovi: usluga stanovanja za 189 stanara, socijalni rad i savjetodavni rad sa stanarima i rodbinom, rad komisije za prijem i otpust, radne aktivnosti i organiziranje slobodnog vremena, briga o zdravlju, njega, osobna higijena i pomoć u obavljanju aktivnosti, prehrana (dnevno za 166 stanara i prosječno 75 obroka za dostavu), održavanje čistoće i pranje rublja, dostava obroka u kuću, obavljanje tehničkih poslova (održavanje opreme i postrojenja, popravci), zaštita na radu i nabava, financijsko-računovodstveni poslovi, kadrovski poslovi te provođenje E-qualin sustava.

U razdoblju od siječnja do lipnja 2026. godine ukupno je 160 zahtjeva  za smještaj uvršteno na liste čekanja odnosno 114 zahtjeva za smještaj za Dom na Krku te 46 za Dislociranu jedinicu na Rabu. U istom  razdoblju prošle godine je ukupno 129 zahtjeva uvršteno na liste čekanja. Od ukupnog broja zahtjeva, 91 se odnosi na osobe ženskog spola (56, 87 %), a 69 na osobe muškog spola (43,12 %), dok ih je 27 zaprimljeno od Hrvatskog zavoda za socijalni rad. S obzirom na vrstu smještaja, 61 zahtjeva je predano za smještaj u stambenom dijelu (38,12 %), dok je 99 zahtjeva predano za smještaj u stacionarni dio doma (61,87 %). Najviše zahtjeva, njih 35 je zaprimljeno u ožujku (21,28 %), a najmanje u siječnju i veljači odnosno 19 zahtjeva (11,87 %).
Odbijena su ukupno 24 zahtjeva za smještaj odnosno 1 je zahtjev osobe koja nije hrvatski državljanin, 7 zahtjeva osoba koje nisu odgovarajuće dobi, 14 zahtjeva osoba koje nisu djelomično ili funkcionalno ovisne osobe kojima je potrebna pomoć druge osobe pri 
zadovoljenju osnovnih životnih potreba ili intenzivna skrb te 2 zahtjeva osoba koje boluju od bolesti zbog kojih mogu biti ugroženi sigurnost i zdravlje drugih osoba.
U navedenom razdoblju zabilježeno je ukupno 20 promjena na listama čekanja te je brisano 17 zahtjeva za smještaj. Ukupno je doneseno 11 odluka o prioritetnom smještaju odnosno 9 odluka temeljem Zakona o hrvatskim braniteljima iz Domovinskog rata i članovima njihovih obitelji te 2 odluke radi zdravstvenog stanja osoba koje im onemogućava daljnje očuvanje osnovnih životnih funkcija u dosadašnjem životnom okruženju. Tijekom izvještajnog razdoblja bilježimo ukupno 21 odgodu smještaja te 29 nepotpunih zahtjeva za smještaj.

U razdoblju od siječnja do lipnja 2026. godine, na smještaj je primljeno 25 novih stanara odnosno 12 osoba u Dom na Krku i 13 u Dislociranu jedinicu Rab. U istom razdoblju prošle godine, na smještaj je primljeno 28 novih stanara. Najviše prijema je bilo  u veljači, ožujku i svibnju, a najmanje u siječnju. Od ukupnog broja novoprimljenih stanara, 16 osoba je ženskog spola, a 9 muškog spola, dok je 16 osoba primljeno na smještaj u stambeni dio te 9 u stacionarni dio doma.
Komisija za prijem  sastaje se  redovito jednom mjesečno.
Kontinuirano se provode aktivnosti individualnog rada sa stanarima, grupnog socijalnog rada sa stanarima, aktivnosti  posredovanja u rješavanju konfliktnih situacija, kulturno-zabavne aktivnosti, zdravstveno-edukativne aktivnosti, bibliotekarske aktivnosti, rekreativno rehabilitacijske aktivnosti, društvene igre, zadovoljavanje osobnih potreba (održavanje misnih slavlja), sportsko rekreativne aktivnosti. Redovito se provodi zdravstvena briga i njega stanara kojima je to potrebno. Sve aktivnosti unutar ovog programa realiziraju se u skladu s planiranim hodogramom te se do kraja godine očekuje realizacija svih planiranih sredstava.
Analize, odnosno evaluacije korisnika, rodbine i radnika provode se na godišnjoj razini što je sprovedeno u lipnju, a rezultati će biti poznati u kolovozu ove godine.
POKAZATELJI USPJEŠNOSTI - KRK:
	Pokazatelj uspješnosti
	Definicija
	Jedinica
	Polazna vrijednost
	Ciljana vrijednost 2025.
	Ostvarena vrijednost 2025.

	Ocjena standarda kvalitete pruženih usluga domova za starije osobe
	Evaluacija dobivene usluge u ustanovi od strane korisnika
	Ocjena 1-5
	3,96
	3,98
	4,05

	Ocjena zadovoljstva pruženim uslugama u domovima za starije osobe
	Evaluacija pružene usluge u ustanovi od strane rodbine
	Ocjena 1-5
	4,07
	4,09
	4,24

	Ocjena radnog okruženja od strane djelatnika
	Evaluacija dobivene usluge u ustanovi od strane djelatnika
	Ocjena 1-5
	3,14
	3,16
	3,68

	Broj korisnika izvaninstitucijske skrbi
	Broj korisnika prehrane i dostave obroka
	Broj

(prosječno po jednom radnom danu)
	72
	80
	80


POKAZATELJI USPJEŠNOSTI – DISLOCIRANA JEDINICA RAB:
	Pokazatelj uspješnosti
	Definicija
	Jedinica
	Polazna vrijednost
	Ciljana vrijednost 2025.
	Ostvarena vrijednost 2025.

	Ocjena standarda kvalitete pruženih usluga domova za starije osobe
	Evaluacija dobivene usluge u ustanovi od strane korisnika
	Ocjena 1-5
	4,32
	4,35
	4,06

	Ocjena zadovoljstva pruženim uslugama u domovima za starije osobe
	Evaluacija pružene usluge u ustanovi od strane rodbine
	Ocjena 1-5
	4,11
	4,13
	4,55

	Ocjena radnog okruženja od strane djelatnika
	Evaluacija dobivene usluge u ustanovi od strane djelatnika
	Ocjena 1-5
	3, 87
	3,89
	3,96


NAZIV PROGRAMA: Unaprjeđenje socijalne skrbi
SVRHA PROGRAMA: Ovim programom osiguravaju se sredstva za postizanje višeg standarda usluge smještaja u Domu od minimalnog kroz ulaganje u razvoj i unapređenje djelatnosti i podizanje standarda kvalitete smještajnih kapaciteta.
POSEBAN CILJ: 5.2. Visok socijalni standard i dostojanstveno starenje

MJERA:   5.2.1. Prilagodba socijalnog i zdravstvenog sustava sve starijoj strukturi    stanovništva

MJERA: 5.2.3. Razvoj mreže institucijskih i izvan institucijskih oblika skrbi za sve društvene 

             skupine

OBRAZLOŽENJE IZVRŠENJA PROGRAMA
Projekt energetske obnove DSO „Mali Kartec“ Krk
Radovi na projektu energetske obnove zgrade doma početi su u kolovozu 2024. godine, a završili u veljači 2026. godine.

Energetska obnova zgrade doma 
	
	Naziv
	Iznos u eurima

	1.
	Radovi na energetskoj obnovi doma – sveukupno (uključeno Dodatak I. i II. Ugovoru)

	     3.001.109,71

	2.
	Stručni nadzor i koordinator zaštite na radu tijekom izvođenja radova energetske obnove zgrade doma – sveukupno
	          25.479,90

	3.
	Projektantski nadzor za energetsku obnovu zgrade doma-sveukupno

	          14.250,02

	4.
	Usluga upravljanja i administriranja projektom
	          32.848,90

	5.
	Promidžba i vidljivost projekta
	            3.118,75

	6.
	Usluga izrade energetskog pregleda i energetskog certifikata zgrade doma nakon energetske obnove
	            7.625,00

	
	UKUPNO
	     3.084.432,28


Projekt je obuhvatio obnovu ovojnice zgrade (povećanje toplinske zaštite vanjskog zida, ravnog krova, stropa prema negrijanom tavanu, kosog krova, zamjena vanjske stolarije, vanjska zaštita od insolacije).

Vanjski zidovi grijanih prostorija obloženi su toplinskim sustavom od mineralne vune debljine 10 cm, negrijanih prostorija debljine 5 cm.

Zamijenjena je stara vanjska stolarija s novom od aluminijskih profila, dvostrukog izolirajućeg stakla.

Skinute su postojeće stare drvene grilje, ugrađene nove aluminijske kao zaštita od sunčevog zračenja, skinuti su završni slojeva s balkona i lođa do armiranog betona te je postavljena nova hidroizolacija, nova keramika i novi slivnici, uz zamjenu starih prozorskih klupčica novima od aluminijskog lima.

Ugrađena je visokoučinkovita dizalica topline u izvedbi zrak-voda kao alternativni izvor energije za grijanje te popratna oprema za funkcionalnost sustava.

Demontirani su postojeći dotrajali solarni kolektori za pripremu potrošne tople vode te pripadajuća oprema i cjevovodi te su ugrađeni novi solarni kolektori na istu poziciju.

Modernizirana je unutarnja rasvjeta, sigurnosna rasvjeta te vanjska rasvjeta.

Implementirana je fotonaponska elektrana na krovu građevine za potrebe proizvodnje električne energije za pokrivanje dijela vlastitih potreba.

U cilju ugradnje elemenata zelene infrastrukture oformio se zeleni krov i tako je realizirana ideja zelene infrastrukture. Ujedno se saniralo propuštanje oborinskih voda u objekt.

Kao mjera održive urbane mobilnosti dobili smo parkiralište za bicikle.

Kao mjera elektromobilnosti izrađena je punionica za električna vozila.

Izrađena je elektroinstalacija  potrebna za funkcioniranje nove strojarske opreme te je rekonstruiran dio vanjskog sustava zaštite od munje.

Kao mjera za povećanje sigurnosti u slučaju požara – ugrađena su protupožarna vrata te  vrata s panik letvom; na bočna stubišta ugrađeni su otklopni prozori koji se automatski otvaraju u slučaju požara radi odimljavanja.

S projektnim mjerama zgrada bi trebala postići minimalno sljedeće uvjete:

· Ušteda potrebne toplinske energije za grijanje, 54,53 %,

· Ušteda primarne energije  97,96 %,

· Ukupni iznos smanjenja emisije CO2, 95,84 %.   

POSEBNI IZVJEŠTAJI
U POLUGODIŠNJEM IZVJEŠTAJU O IZVRŠENJU FINANCIJSKOG PLANA ZA 2026. GODINU DOMA ZA STARIJE OSOBE „MALI KARTEC“ KRK
1. Izvještaj o zaduživanju na domaćem i stranom tržištu novca i kapitala u prvoj polovici 2026. godine
Izvještaj daje pregled zaduživanja po kreditima i zajmovima koje je ugovorio ili preuzeo proračunski korisnik u izvještajnom razdoblju po vrsti instrumenata, valutnoj, kamatnoj i ročnoj strukturi.

Dom za starije osobe „Mali Kartec“ Krk  tijekom prve polovice 2026. godine nije se zaduživao te na dan 30.06.2026. godine nema iskazane obaveze po zaduživanju.  
2. Izvještaj o korištenju sredstava fondova Europske unije u prvoj polovici 2026. godine
Izvještaj sadrži podatke o evidentiranim prihodima i primicima te rashodima i izdacima iz fondova Europske unije za proračunsku godinu, stanje potraživanja iz 
fondova Europske unije i stanje obveza za primljene predujmove iz fondova Europske unije na kraju proračunske godine.
Dom za starije osobe „Mali Kartec“ Krk tijekom prve polovice 2026. godine nije ostvario je prihode i primitke, a niti rashode i izdatke iz fondova Europske unije.
 Na dan 30. lipnja 2026. godine nema evidentirana potraživanja iz fondova Europske unije niti obveza za primljene predujmove iz fondova Europske unije.
3. Izvještaj o danim zajmovima i potraživanjima po danim zajmovima u prvoj polovici 2026. godine
Izvještaj sadrži pregled danih zajmova i potraživanja za dane zajmove koje su ugovorili proračunski korisnici za proračunsku godinu.
Dom za starije osobe „Mali Kartec“ Krk tijekom prve polovice 2026. godine nije davao zajmove te na dan 30. lipnja 2026. godine nema evidentirana potraživanja po danim zajmovima.
4. Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova u prvoj polovici 2026. godine
	
	Stanje na dan 01. siječnja 2026. godine
	Stanje na dan 30. lipnja 2026. godine

	Nenaplaćena potraživanja za prihode
	             8.560,60 €
	           46.075,50 €

	Nepodmirene dospjele obveze
	             9.447,59 €
	          29.278,50 €

	Potencijalne obveze po osnovi sudskih sporova
	                    __
	                  __


5. Izvještaj o danim jamstvima i plaćanjima po protestiranim jamstvima u prvoj polovici 2026. godine
Dom za starije osobe „Mali Kartec“ Krk tijekom prve polovice 2026. godine nije davao jamstva te nema evidentirana plaćanja po protestiranim jamstvima.
U Krku, 14. srpnja 2026.




 RAVNATELJICA







        Sara Kosić, mag.act.soc.

